open-index/open-wikipedia-markdown huggingface dataset:
Paul Verlaine

**Paul Verlaine** (30. mart 1844 – 18. januar 1896) bio je francuski pjesnik.

U početku je pripadao parnasovskoj školi. Zbog Arthura Rimbauda napušta porodicu i odlazi u pustolovnu skitnju po Belgiji i Engleskoj. U Bruxellesu je pripit pucao u Rimbauda, zbog čega je osuđen na dvije godine tamnice. Nakon zatvora predaje u Engleskoj i kod isusovaca u Rethelu, ali i dalje ima seksualne poremećaje. Razoren između braka i seksualnosti vraća se religiji. Iz zatvora objavljuje zbirku pjesama "Romanse bez riječi" i piše zbirku "Razboritost" koja izlazi 1881. i stihove koji kasnije ulaze u zbirke "Mudrost" i "Paralelno". Godine 1874. nastanio se u Parizu, gdje je štampao poemu *"Pjesničko umijeće"*, koju pjesnička generacija osamdesetih godina prihvaća kao manifest simbolizma, a Verlaine je postao predvodnik novog pravca. Svoja opscena djela štampao je krišom pod pseudonimom *Pablo de Herlagnez*. Bio je zatvoren zbog zlostavljanja majke. Bolovao je od artritisa. Nije razlikovao stvarnost od mašte, uzimao je opijum i hašiš. Živio je tzv. boemskim načinom životom.

Kategorija:Francuski pisci
Kategorija:Pjesnici
Kategorija:Biografije, Metz
Kategorija:Rođeni 1844.
Kategorija:Umrli 1896.
Julien Viaud

**Louis Marie Julien Viaud** (poznat pod pseudonimom Pierre Loti) (14. januar 1850 –  10. juni 1923) bio je francuski moreplovac i pisac romansi autobiografskog karaktera.

## Karijera 
Polazio je mornarsku školu u Brestu i 1906. položio za kapetana. Prije toga je pretočio neke dijelove svojega dnevnika u knjigu, konkretno događaje iz Carigrada, što je urodilo knjigom *Aziyadé*.

Priroda posla nosila ga je posvuda po svijetu. Nakon boravka na Tahitiju 1880. napisao je polinezijsku idilu *Rarahu* koja je pretisnuta kao *Le Mariage de Loti*, roman na kojem se temelji libreto za operu *Lakmé* Lea Delibesa. O Senegambiji je pisao 1881. u djelu Le *Roman d’un spahi*.

Slavu mu je donio 1883. roman *Mon frère Yves*. Život bretonskih ribara opisao je u romanu *Pêcheur d’Islande*, a djelom *Madame Chrysanthème* udario je temelje svim kasnijim adaptacijama iste teme (Madame Butterfly, Miss Saigon). Godini 1890. pripada dnevnik putovanja u Fez *Au Maroc*, kao i *Le Roman d’un enfant*.

Godine 1891. primljen je u Francusku akademiju. Nastavak *Aziyadé* piše 1892. pod nazivom *Fantôme d’orient*. Roman *Ramuntcho* iz 1897. pripovijeda o krijumčarima u Baskiji. Krajem vijeka boravio je u britanskoj Indiji, a na jesen 1900. u Kini. Svoje viđenje Pekinga opisao je u *Les Derniers jours de Pékin*.

Njegova kasnija djela su: *La Troisième jeunesse de Mme Prune* 1905; *Les Désenchantées* 1906; *La Mort de Philae* 1908.

Kategorija:Francuski pisci
Kategorija:Članovi Francuske akademije
Kategorija:Biografije, Rochefort-sur-Mer
Kategorija:Rođeni 1850.
Kategorija:Umrli 1923.
Marguerite Yourcenar

**Marguerite Yourcenar** (rođena kao *Marguerite Antoinette Jeanne Marie Ghislaine Cleenewerck de Crayencour*; Bruxelles, 8. juni 1903. - Mount Desert Island, 17. decembar 1988.), francuska književnica

Pisala je psihološku prozu u kojoj se bavi "tajnom vječno ljudskog", ljudskim snovima i kulturom. Najpoznatije djelo su joj *"Hadrijanovi memoari"*, imaginarne uspomene rimskog cara Hadrijana. Vrsna je prevoditeljica s engleskog jezika. Izabrana je  1980. godine za člana *Francuske akademije* te je postala prva žena član te ustanove od njenog osnivanja.

## Djela 
* "Hadrijanovi memoari"
* "Snovi i sudbine" 
* "Nova Euridika" 
* "Crna mijena" 
* "Obol snu" 
* "Elektra ili maske su zbačene"

Kategorija:Francuski pisci
Kategorija:Članovi Francuske akademije
Kategorija:Biografije, Bruxelles
Kategorija:Rođeni 1903.
Kategorija:Umrli 1988.
Georges Braque

mini|lijevo|150px|Braque, *Žena s gitarom*
**Braque** [bʀak], **Georges,** francuski slikar i grafičar (Argenteuil, 13. V. 1882 – Pariz, 31. VIII. 1963).

Jedna je od dominantnih ličnosti Pariske slikarske škole. U Salonu nezavisnih izložio je 1906. svoja prva ulja: pejzaže slikane čistim bojama i mrtve prirode. Od 1907. počinje raščlanjivati svijet viđenoga u oblike geometrijskih tijela. Henri Matisse primijetio je da Braque konstruira svoje pejzaže kockama, odakle je izveden naziv kubizam ( – kocka). Još desetak godina kubistički je stilizirao mrtve prirode s violinama, gitarama i gipsanim torzima, a radovi posljednje faze pokazuju zaokret prema irealnom.

Izradio je tri stropne slike u Louvreu i vitraje za crkvu u Varengeville-sur-Meru.

## Reference 
Kategorija:Rođeni 1882.
Kategorija:Umrli 1963.
Kategorija:Biografije, Argenteuil
Kategorija:Francuski slikari
Saint-John Perse

**Saint-John Perse** (Rođen kao *Marie Rene Alexsis Saint-Leger*; Saint-Leger-les-Feuilles, 31. maj 1887. - Presqu'ile-de-Giens, 20. septembar 1975.), francuski pjesnik i diplomat.

Dobitnik je Nobelove nagrade za književnost 1960. godine. Diplomatsku karijeru započeo je na Dalekom istoku kao sekretar francuske ambasade u Pekingu, a nakon toga zauzimao je visoke položaje u francuskom Ministarstvu vanjskih poslova. Bio je prijatelj Aristidea Brianda te učestvovao u svim važnijim međunarodnim političkim konferencijama između dva rata. Godine 1940. odlazi u Englesku, zatim u SAD, gdje u štampi vodi kampanju protiv Vichyja (zbog čega mu je Petainova vlada oduzela francusko državljanstvo). Godine 1941. imenovan je konzervatorom Kongresne biblioteke u Washingtonu. U Francusku se vratio 1958. godine.

Poslije lirskog prvijenca "*Pohvale*" objavio je zbirku "*Images a Crusoe*" te "*Anabaza*". Nakon duge šutnje javio se 1942. zbirkom "*Izgnanstvo*", za kojom slijede "*Vjetrovi*", "*Morekaze*", "*Hronika*" i "*Ptice*".

Njegova intelektualistička poezija bogato je opskrbljena arheološkim, etnološkim i filozofskim inventarom, puna historijskih evokacija, muzejskih dragocijenosti i rijetkih riječi. Njegovu pažnju privlače pradavne civilizacije, tragovi čovjeka u pijesku pustinje, hijeroglifi i grobnice, kineska epigrafija i legende Istoka, Konfučije i Lao Ce.

## Također pogledajte 
* Le Mondeovih 100 knjiga 20. vijeka

## Reference 
## Vanjski linkovi
* Fondation Saint-John Perse, Aix-en-Provence , Website of the Aix-en-Provence Fondation about the poet and diplomat (na francuskom)
* Nobel acceptance speech
* Saint-John Perse, le poète aux masques, site devoted to the author (na francuskom)
* Liste de diffusion *SJPinfo* (news) devoted to Saint-John Perse

Kategorija:Francuski pisci
Kategorija:Dobitnici Nobelove nagrade za književnost
Kategorija:Biografije, Saint-Leger-les-Feuilles
Kategorija:Rođeni 1887.
Kategorija:Umrli 1975.
Jean Baptiste Siméon Chardin

**Jean Baptiste Siméon Chardin** (Pariz, 2. novembar 1699. - Pariz, 6. decembar 1779.), francuski slikar, jedan od najvećih slikara cvijeća, voća i karakternih figura.
 
## Stil 
Chardin je opsjednutošću velikim historijskim prizorima i veličanstvenim portretima već unaprijed bio obilježen kao slikar drugog reda. Međutim, ubrzo je tu klasifikaciju pretvorio u vlastitu prednost postavši veoma popularan u građanskom staležu.

Već samim odabirom tema, genre-scena, mrtve prirode i portreta bitno se suprotstavlja pomodnoj maniri aristokrata kasnog baroka i rokokoa slikajući domaćinske, građanske intimne interijere sa likovima u zatvorenim i tamnim prostorima ili mnogobrojne mrtve prirode sa najraznolikijim bogatstvom sadržaja: od Lule i vrčeva do Bakrenog kotla, Kolača ili pak Raže i Zeca. Odslikati psihički izraz modela bio je jedan od osnovnih zahtjeva realističkog Chardinovog portreta, najčešće dijela neke komorne scene ili prikaza u interijeru. Upravo intimnost tih kompozicija je osnovna odlika Chardinovog slikarstva.

Jednostavnost svakodnevnice dovedena do monumentalnosti Chardina je dovela do velike popularnosti još za života, a u historiji evropske likovne umjetnosti osigurala mu mjesto slikara građanskog sloja i malih, običnih ljudi. Uloga tog velikog slikara u historiji slikarstva mnogo je veća i važnija nego li se to na prvi pogled može činiti. Do smrti, 6. decembra 1779., Jean Baptiste Simeon Chardin postao je jedan od onih velikih umjetnika čija je snaga djela zadirala i izvan područja umjetnosti i slikarstva i upozoravala na rastuću snagu buržoazije i jačanje njenog duha što će već nepuno desetljeće poslije, upravo u samom Parizu, veličanstveno i dramatično stupiti na svjetsku historijsku pozornicu.

## Reference 
## Vanjski linkovi 
Chardin, Jean Baptiste Siméon
Kategorija:Biografije, Pariz
Kategorija:Rođeni 1699.
Kategorija:Umrli 1779.
Gustave Courbet

mini|230px|*Plage de Normandie*
mini|230 px|*Le Sommeil*, 1866. g.
**Jean Désiré Gustave Courbet** (10. juni 1819. – 31. decembar 1877.), francuski slikar umjetničkog razdoblja realizma.

Bio je aktivni sudionik pariske komune, osnivač i glavni predstavnik realističke škole, jedan od prvih umjetnika koji su radili u prirodi. Odbacio je romantične pejzaže i idealiziranje ljudi i prizora, izvršivši ogroman uticaj na cjelokupno evropsko slikarstvo sredinom 19. vijeka.

## Reference 
Kategorija:Francuski slikari
Kategorija:Biografije, Ornans
Kategorija:Rođeni 1819.
Kategorija:Umrli 1877.
Kees Van Dongen

**Kees van Dongen** (Delfshaven kraj Rotterdama, 26. januar 1877. - Monte Carlo, 28. maj 1968.) bio je francuski slikar nizozemskog porijekla.

Kees van Dongen je došao 1897. godine u Pariz. Većinu svog života je proveo u Francuskoj. Od 1905. povezan je s fovizmom, a 1908. godine postao je član njemačke ekspresionističke grupe Die Brücke u Dresdenu. Radio je pod utjecajem Paul Gauguina. U kasnijem periodu njegovog umjetničkog stvaralaštva slikao je portrete žena iz mondenih krugova te senzualne aktove u kontrastima boja. Također, radio je litografije i ilustracije knjiga. Njegov slikarski stil je čist i žestok.

Kategorija:Rođeni 1877.
Kategorija:Umrli 1968.
Dongen, Kees Van
Dongen, Kees Van
Eugène Delacroix

**Eugène Delacroix** bio je francuski slikar i najznačajniji predstavnik romantizma. Nastavio je tradiciju Rubensa i venecijanskih slikara. Sljedbenik je Théodora Géricaulta.

## Biografija 
U 17. godini stupio je u atelje Pierre-Narcissea Guérina, koji je svojim strogim akademskim shvatanjima mogao malo utjecati na Delacroixa.

U pariskom je "Salonu" debitirao 1822. djelom *"Dante i Vergilije u paklu"*, kojim je obilježen prijelom između akademskog klasicizma i novog naziranja, koje se istodobno s književnim romantizmom, borilo za slobodu likovnog izraza. Slika je nastala pod uticajem Géricaultove slike *Splav meduze*.

Godine 1832. putuje u Alžir i Maroko, gdje dozrijeva njegov smisao za jake kolorističke ekspresije. Delacroix je velikom upornošću radio skice i studije svega što je vidio. Slikao je velike kompozicije, u kojima je prikazivao dramatske momente iz historije i savremenih zbivanja. Radio je i portrete, posebno likove muzičara. Time što je rehabilitirao boju kao počelo slikarske kreacije, nagovijestio je impresionizam.

Uz slike, ostavio je i dnevnik u kojem je iznio dragocjena zapažanja o slikarstvu.

## Galerija 

Delacroix barque of dante 1822 louvre 189cmx246cm 950px.jpg|*Dante i Vergilije u Paklu* 1822., Louvre
Scène des massacres de Scio.jpg|*Pokolj na Hiosu*, 1824., Louvre
Eugène Delacroix - La Grèce sur les ruines de Missolonghi (1826).jpg|*Grčka izdiše na ruševinama Missolonghija*, ulje na platnu, 1826.
Eugène Delacroix - La Mort de Sardanapale.jpg|*Smrt Sardanapalova*, 1827. Louvre
La Liberté guidant le peuple - Eugène Delacroix - Musée du Louvre Peintures RF 129 - après restauration 2024.jpg|*Sloboda predvodi narod*, ulje na platnu, 1830., Louvre
Eugène Delacroix - The Women of Algiers, 1834.jpg|*Alžirske žene u haremu*, 1834., Louvre

## Reference 
Kategorija:Rođeni 1798.
Kategorija:Umrli 1863.
Kategorija:Francuski slikari
Claude Gillot

mini|230px|Slika Clauda Gillota
**Claude Gillot** (Langres, 27. april 1673. - Pariz, 4. maj 1722.), francuski slikar i bakrorezac.

U doba dominacije pompozne barokne manire Gillot se u tematici i izrazu suprostavlja oficijelnoj umjetnosti dvora Luja XIV. Na način flamanskih i holandskih realista radi duhovite male slike svježeg kolorita - komične prizore iz društvenog života, sa ulice, iz pozorišta i dr. Uz to crtao je osnove za pokućstvo, tepihe i proizvode umjetničkog obrta, slikao pozorišne dekoracije i ilustrirao knjige U bakrorezu je izradio niz listova na mitološke teme.

Kategorija:Francuski slikari
Kategorija:Biografije, Langres
Kategorija:Rođeni 1673.
Kategorija:Umrli 1722.
Raoul Dufy

**Raoul Dufy** (3. juni 1877 – 23. mart 1953) bio je francuski slikar.

Dufy je najprije posječivao večernje tečajeve u umjetničkoj školi u Le Havru prije nego što je sa stipendijom svoga rodnog grada dospio u pariski École-des-Beaux-Arts, gdje je u ateljeu Bonnat započeo svoj studij. Slika od Henri Matissea ga je "preokrenula" u fovizam. Godine 1909. s prijateljem Frieszom posjetio je München te je dospio pod uticaj Paul Cézannea.

Pošto mu slikarstvo nije donijelo dovoljno prihoda za preživljavanje, zarađivao je za svoje prihode uz keramičkim radovima, drvorezima te tapiserijama. Tek nakon što je sredinom 20-ih godina te 1937. svoj stil nešto promijenio, dobio je priznanje. Kako je mogao na pariskoj svjetskoj izložbi 1937. dekorirati paviljon svjetlosti, oslikao je sa 600 m2 tada najveću sliku na svijetu.

## Vanjski linkovi 
* 

Kategorija:Francuski slikari
Kategorija:Biografije, Le Havre
Kategorija:Rođeni 1877.
Kategorija:Umrli 1953.
Rumunski lej

**Lej** (rumunski: *leu*) je zvanična valuta u Rumuniji. Po standardu ISO 4217 njena oznaka je RON. Manje jedinica je ban i iznosi stoti dio leja. Novac izdaje Narodna banka Rumunije (ru. *Banca Naţională a României*).

## Historija
Nastanak počinje još 1867., gdje je lej uveden prvenstveno kao kovanica. Ubrzo je potisnut ruskom rubljom koja je korištena do 1889. Od 1889. lej je imao pokriće u zlatu koje se održalo do 1914. Lej je bio historijski vezan za razne strane valute: američki dolar, rusku rublju kao i marku rajha. Zakonom je, tokom 1970.-1989, propisan devizni kurs. Zbog visoke stope inflacije bilo je lej je nekoliko puta reformisan, posljednja denominacija je bila 2005. Tada je uveden novi lej u zamjenu za stari po kursu 1: 10000. Uvođenje eura se očekuje 2015. u opticaju nakon denominacije:

* 10.000 leja = 1 lej
* 50.000 leja = 5 leja 
* 100.000 leja = 10 leja
* 500.000 leja = 50 leja
* 1.000.000 leja = 100 leja

Rumunija je prva evropska zemlja koja je uvela novčanice od polimera i prva na svijetu s dvije serije novčanica ove vrste.

## Kovanice
Kovanice se izdaju u apoenima od 1, 5, 10 i 50 bana.

## Inflacija
[250px|mini|Kurs [euro|EUR/RON]]
Godišnja stopa inflacije iznosi 7,1%.

## Zanimljivosti
Moldavski lej je nazvan po rumunskom nakon što je ova država postala nezavisna 1993. godine.

## Reference 

## Vanjski linkovi 
* Banca Naţională a României - Narodna banka Rumunije 
* Romanian coins / Monede româneşti – enciklopedija kovanica Rumunije (engleski i rumunski jezik)
* Devizni kursevi Narodne banke Rumunije
* Geld der Welt: Währung in Rumänien – der rumänische Leu 
* www.denominare.ro 
* monetaryhistory 
* history-of-leu 
* Aktuelle und historische Banknoten Rumäniens 
* Novčanice Socijalitičke republike Rumunije 

Kategorija:Evropske valute
Kategorija:Rumunija
Kategorija:Valute u optjecaju
Kategorija:Valute uvedene u 1869.
Charles Le Brun

**Charles Lebrun** (Pariz, 24. februar 1619. - Pariz, 12. februar 1660.), francuski slikar

Istaknuta je pojava u francuskom slikarstvu za Luja XIV kada se formirao stil nazvan po tom vladaru. Radio je u Rimu i Parizu. Veliki je poklonik antičke kulture i italijanske renesanse. Slikao je historijske figuralne kompozicije, alegorije i portrete u patetičnom tonu glorifikatora. Bio je prvi kraljev slikar i jedan od osnivača Akademije i njen direktor te organizator likovnog života i godinama je autoritativno davao smjer francuskoj umjetnosti.

Kategorija:Francuski slikari
Kategorija:Biografije, Pariz
Kategorija:Rođeni 1619.
Kategorija:Umrli 1660.
Alfred de Vigny

**Alfred de Vigny** (Loches, 27. mart 1797. - Pariz, 1863.), francuski pjesnik, grof.

U djetinjstvu je maštao o vojničkoj karijeri. Dosađujući se u provincijalnim garnizonima, čita filozofe 18. vijeka i piše prve stihove. Godine 1822. anonimno je izdao zbirku "Poemes", koju je poslije nadopunio novim pjesmama i pretiskavao u nekoliko navrata pod naslovom "Antičke i moderne pjensi". Uspjeh je postigao historijskim romanom "Cinq-Mars ili jedna zavjera pod Louisom XIII", koji je pisan u maniri W. Scotta. Godine 1827. dao je ostavku na položaj u vojsci i otada se posvetio književnosti. Počinje pisati za pozorište, a nakon 1849. povlači se na svoj posjed Maine-Giraud kraj Blanzaca.

Svojom filozofskom poezijom znatno se razlikuje od ostalih francuskih romantičara. Njegova koncepcija svijeta u osnovi je pesimistična. Potkraj života ipka je izrazio vjeru vjeru u pobjedu ljudske misli i duha. Njegovo poetsko djelo kvantitavno je malehno, a posebno se ističu njegove poeme "Mojsije", "Vukova smrt", "Krist na Maslinovoj gori", "Boca u moru", "Samsonov gnjev".

## Djela 
* "Žena maršala d'Ancrea" ,
* "Chatterton" ,
* "Robovanje i veličina vojničkog poziva" ,
* "Dnevnik pjesnika" ,
* "Prepiska" ,
* "Daphne" ,
* "Stello" ,
* "Čisti duh" .

Kategorija:Francuski pisci
Kategorija:Članovi Francuske akademije
Kategorija:Pjesnici romantizma
Kategorija:Biografije, Loches
Kategorija:Rođeni 1797.
Kategorija:Umrli 1863.
Paul Gauguin

**Paul Gauguin** (7. juni 1848 – 8. maj 1903) bio je francuski slikar i grafičar.

Bio je bankovni činovnik i slikar amater, a nakon poznanstva s Pissarrom napustio je posao i posvetio se umjetnosti. U početnoj fazi je pod uticajem impresionista, a poslije se priklanja postimpresionizmu. Sa grupom istomišljenika 1886. odlazi u Pont Aveu i slika bretonske pejzaže i folklor, a na poziv van Gogha odlazi 1888. u Provansu, ali u njihovim odnosima ubrzo dolazi do napetosti i raskida.

Na Tahiti odlazi prvi put 1891, a 1895. definitivno odlazi u Francusku Polineziju, gdje je umro u patnjama i gorčini. Njegove polinezijske teme svode se na prikazivanje animalne ljepote ženskog tijela u šaroliko ornamentiranim tkanjima u gustom zelenilu tropske vegetacije. Svoje doživljaje i ispovijesti objavio je u knjigama *"Noa Noa"* i *"Prije i poslije"*. Utjecao je na razvoj ekspresionizma i formiranje fovizma.

Kategorija:Francuski slikari
Kategorija:Biografije, Pariz
Kategorija:Rođeni 1848.
Kategorija:Umrli 1903.
Kategorija:Slikari postimpresionizma
Jean Auguste Dominique Ingres

**Jean Auguste Dominique Ingres** (29. august 1780 - 14. januar 1867), bio je francuski slikar, predstavnik neoklasicizma. Iako je sebe smatrao sljedbenikom historijskih tema u slikarstvu u tradiciji Nicolasa Poussina i Jacquesa Louisa Davida, Ingres je bio vrstan portretista kako u boji tako i u izradi skica po čemu je ostao najviše i upamćen.
Bio je čovjek koji je duboko poštovao prošlost preuzimajući ulogu staratelja akademske ortodoksije protiv nadolazećeg Romantizma, stila koji je zastupao njegov neprijatelj Eugène Delacroix. 
Prema njegovim riječima njegovi uzori su bili:  

Danas se Ingres i drugi neoklasičari njegovog doba smatraju kao utjelovljenje romantičnog duha tog vremena, dok ga njegovo izražajno iskrivljavanje oblika i prostora čini važnom pretečom moderne umjetnosti.

## Reference 
Kategorija:Rođeni 1780.
Kategorija:Umrli 1867.
Kategorija:Slikari neoklasicizma
Ingres, Jean Auguste Dominique
Pierre-Auguste Renoir

**Pierre-Auguste Renoir** (Limoges, 25. februar 1841. - Cagnes, 17. decembar 1919.), francuski slikar.
thumb|Pierre-Auguste Renoir, oko 1910|lijevo|164x164piksel
Jedan od najistaknutijih predstavnika impresionizma. Isprva je pod uticajem realizma, ali 70-ih godina razvio je vlastiti izraz, karakterističan po svjetloružičastim oker i modrim tonovima, te se priključuje impresionistima. Slikao je život Pariza na ulicama i pozorištu i građanskim zabavištima. Česti su motivi kupačica, ženskih i dječjih glava. U čulnom i nagonskom zanosu za ljepote viđenog svijeta slikao je sve do duboke starosti. Kada mu je reuma ukočila prste slikao je kistom vezanim za šaku. Ostavio je vrlo veliki broj radova. Bavio se i litografijom i bakropisom, a posljednjih godina života i kiparstvom.

## Reference 
## Vanjski linkovi 
* https://www.metmuseum.org/essays/auguste-renoir-1841-1919

Renoir, Pierre-Auguste
Yves Tanguy

**Yves Tanguy** (Pariz, 5. januar 1900. - Woodbury, 15. januar 1955.), francuski slikar.

Svojim imaginarnim i apstrakno figurativnim prikazima pripada u nadrealizmu. Godine 1939. emigrirao je SAD.

Tanguy, Yves
Tanguy, Yves
Tanguy, Yves
Tanguy, Yves
Jean-Baptiste Regnault

mini|230px|**Jean-Baptiste Regnault**: "Tri gracije"
**Jean-Baptiste Regnault** (Pariz, 19. oktobar 1754. - Pariz, 12. novembar 1829.), francuski slikar.

Učitelji su mu bili J. Bardin i M. N. B. Lépicié.

Dobivši "Prbx de Rome" za sliku "Aleksandar Veliki kod Diogena" boravio je duže vrijeme u Italiji.

U doba sve odlučnije afirmacije klasicizma pokušava se suprotstaviti J. L. Davidu i njegovoj školi svojim kompozicijama tradicionalno akademske fakture, u kojima se odrazuju utjecaji Carraccia, G. Renija i slikara iz doba rokoka.

Izlagao od 1783 četvrt vijeka u Salonu, a bio je na glasu kao pedagog. Među njegovim brojnim učenicima bili su P. N. Guérin, L. Hersent i Th.Richomme.

## Djela 
* "Prijamova smrt", 
* "Psiha i Amor",
* "Kleopatra", 
* "Vulkan i Prozerpina", 
* "Orest i Ifigenijana na Tauridi",
* "Otmica Dejamire",
* "Tri gracije",
* "Arijadna i Tezej"
## Reference
Kategorija:Francuski slikari
Kategorija:Biografije, Pariz
Kategorija:Rođeni 1754.
Kategorija:Umrli 1829.
Victor Vasarely

**Victor Vasarely** (rođen kao *Vásárhelyi Győző*; Pécs, 9. april 1906 – Pariz, 15. mart 1997) bio je francuski slikar mađarskog porijekla

Umjetnik kojeg se često naziva ocem Op-arta. Početkom 1930-ih se skrasio u Parizu gdje je radio kao grafički umjetnik. Tu je napravio svoj prvi značajni rad *Zebra*, koji se sastojao od zakrivljenih crnih i bijelih pruga, pokazujući u kojem smjeru želi nastaviti raditi. *Zebra* se danas smatra prvim djelom u žanru Op-arta.

Kategorija:Francuski slikari
Kategorija:Mađarski umjetnici
Kategorija:Slikari
Kategorija:Biografije, Pécs
Kategorija:Rođeni 1906.
Kategorija:Umrli 1997.
Claude Monet

**Claude Monet** (Pariz 14. novembar 1840. - 6. decembar 1926.)

Jedan od glavnih i najdosljednijih predstavnika impresionizma. Djetinjstvo je proveo u Le Havreu, gdje je radio kao crtač karikatura. God. 1858. njegovi prvi učitelji L. E. Boudin i J. B. Jongkind usmjerili su ga na izravno slikanje u prirodi *(plein air)*. Od 1859. u Parizu studirao na Académie Suisse, potom u atelijeru Ch. Gleyrea, gdje je upoznao A. Renoira, A. Sisleyja i F. J. Bazillea (slikare s kojima je činio jezgru impresionističke skupine).

Isprva je bio pod utjecajem É. Maneta i G. Courbeta, os. u komponiranju figura u prirodi (*Doručak u prirodi,* 1865; *Žene u vrtu,* 1866), potom W. Turnera i J. Constablea, od kojih je preuzeo uporabu boje i svjetlosti. Napustio je slikanje klasične figuralne kompozicije; efektima svjetlosti nastojao je ostvariti vizualnu senzaciju trenutka, što ga je dovelo do posve slobodne interpretacije viđenoga svijeta kao vlastita subjektivnog doživljaja.

Skupina slikara kojima je pripadao i Monet nastupila je 1874. u Parizu na zajedničkoj izložbi, na kojoj je po njegovoj slici *Impresija, izlazak sunca* (*Impression, soleil levant,* 1872) smjer dobio ime impresionizam. Želeći ostvariti mijene u svjetlosti i brze promjene dojmova u ozračju, pojedine je motive (morske krajolike, obale rijeke Seine i gradske prizore) zahvaćao i po nekoliko puta u različito doba dana. Izradio je cikluse slika mostova i jedrilica kraj Argenteuila, vrtova, željezničke postaje Saint-Lazare u Parizu, stogova sijena i pročelja katedrale u Rouenu.

Radio je povremeno i u Londonu, Veneciji, Nizozemskoj i Norveškoj (motivi iz Londona, venecijanske lagune). U potonjim radovima, slikajući ciklus velikih panoa *Lopoči,* nastojao je dati simfoniju tonova, vode, neba i zemlje, ali nije postigao više od dekoracije. Snažno je utjecao na naraštaje francuskih slikara i sveukupan razvoj moderne likovne umjetnosti.

## Reference 
Monet, Claude
Dennis Rodman

**Dennis Keith Rodman** bivši je američki košarkaš koji je igrao u NBA ligi. S visinom od 198&nbsp;cm igrao je na poziciji krilnog centra.

## Karijera 
U NBA ligu je došao 1986, kada su ga na draftu kao 27. pik izabrali Detroit Pistonsi. S njima je osvojio 2 titule prvaka NBA lige i nametnuo se kao jedan od najboljih odbrambenih igrača zaradivši dvije nagrade za odbrambenog igrača godine (1990. i 1991). Od sezone 1991/92. započeo je niz od 7 uzastopnih sezona koje je završio kao najbolji skakač lige.

Godine 1993. prelazi u San Antonio Spurse, ali njegov privatni život ispunjen raznim aferama, kao i stalno farbanje kose, nisu zadovoljili čelnike kluba. I pored izvanrednih skakačkih učinaka, 1995. šalju ga u Chicago Bullse.

Igrajući za Bullse Rodman je osvojio nove 3 titule NBA prvaka. Trojac Michael Jordan, Scottie Pippen i Rodman ostvario je rekordan broj pobjeda u jednoj sezoni: 72, sa samo 10 poraza. Rodman je svoj doprinos dao u igri pod koševima, nastavljajući svoj niz najboljeg skakača iz sezone u sezonu.

Godine 1999. odigrao je 23 utakmice za Los Angeles Lakerse, a 2000. 12 utakmica za Dallas Maverickse. Lakerse je napustio iz ličnih razloga, a Maverickse zbog neslaganja s vlasnikom kluba.

## Van terena 
Osim košarke, nastupao je i kao *kečer*, a pojavio se i u više filmova, uglavnom niskobudžetnih.

## Reference 
## Vanjski linkovi 
*Rodmanove statistike  na *Basketball Referenceu*

Kategorija:Rođeni 1961.
Kategorija:Biografije, Trenton
Kategorija:Američki košarkaši
Kategorija:Košarkaši Detroit Pistonsa
Kategorija:Košarkaši San Antonio Spursa
Kategorija:Košarkaši Chicago Bullsa
Kategorija:Košarkaši Los Angeles Lakersa
Kategorija:Košarkaši Dallas Mavericksa
Kategorija:Kuća slavnih košarke
Kategorija:Živi ljudi
NBA 1988/1989.

**NBA sezona 1988-89** je bila 43. sezona NBA lige.

## Događaji sezone 
*NBA liga se proširuje na 25 klubova. Novi klubovi su Miami Heat i Charlotte Hornets.

## Konačni poredak 
#### Istočna konferencija
| width="50%" valign="top" |

|}

#### Zapadna konferencija
| width="50%" valign="top" |

|}

*D - dobivene utakmice
*I - izgubljene utakmice
*% - omjer u procentima
*Z – zaostatak
***Š** – šampioni

## Statistički lideri u sezoni 1988-89 
*ŠI – šut iz igre
*SB – slobodna bacanja
*3PŠ – šut za tri poena

## Reference 
Kategorija:NBA sezone
Šehsuvar-paša

**Šehsuvar-paša** bio je drugi begler-beg Bosanskog pašaluka. Neki historičari tvrde da je između Gazi Ferhad-paše Sokolovića i Šehsuvar-paše namjesnikovao Kara Ali-paša Kalauz, i to 1584, mada se pouzdano zna da je Gazi Ferhad-paša neprekidno bio namjesnik Bosne od 1580. do 1588. Za Kara Ali-pašu, međutim, zna se da je umro 1586, tako da tvrdnja da je bio namjesnik poslije Gazi Ferhad-paše otpada. Prema Kneževiću, Šehsuvar-paša je imenovan namjesnikom Bosne 1588, ali je iste godine opozvan s te dužnosti. Za njegova vremena nije bilo nikakvih važnijih događaja.

## Reference 
Kategorija:Bosanski begler-begovi
Kategorija:Paše
Halil-paša

**Halil-paša** bio je treći bosanski namjesnik. Rođen je u selu Lipčima ili Lijevče, između Banje Luke i Gornjeg Šehera. Nekoliko je puta bio admiral Osmanske mornarice. Bio je oženjen Fatimom, kćerkom sultana Murada III i tako je postao carskim zetom. Kao begler-beg Bosanskog pašaluka, imenovan je 1588, gdje se na tom položaju održao dvije godine. Dok je bio namjesnik Bosne, nije bilo nikakvih važnijih događaja. U svom rodnom selu Lipčima, dao je sagraditi džamiju, a navedeno selo uvakufio je u korist džamije. Umro je vjerovatno 1603. Tijelo mu je sahranjeno u posebnom turbetu između Banje Luke i Gornjeg Šehera. Pored njega ukopani su u posebnim turbetima Dugali Malkoč-beg i njegov sin Džafer-beg Malkoč. Turbeta su bili bijelog mramora, kakvih nigdje nije bilo u Bosni. U ratu u Bosni i Hercegovini (1992–1995) ova su turbeta porušena i poravnata.

## Reference 
Kategorija:Bosanski begler-begovi
Kategorija:Paše
Ahmed-agina džamija

**Ahmed-agina džamija** najstariji je objekat na području općine Vitez, u Starom Vitezu. Izgrađena je 1589/1590. godine. Džamiju je sagradio izvjesni Ahmed-aga poznat i kao Sinan Čelebi. Postoji predaja da je Ahmed-aga porušio stari rimski most na Divjaku, a kamen upotrijebio za gradnju džamije. Kad je sultan za to saznao kaznio je Ahmed-agu oduzimanjem ranije dodijeljenog posjeda.

## Historija 
Od džamije koja je izgrađena 1590. godina u izvornom obliku ostali su zidovi, mihrab i portal ulaznih vrata. Nekada je uz džamiju bila drvena munara koja je sružena 1962. godine, a ozidana je nova munara od pune cigle. Rekonstrukcija unutrašnjosti obavljena je 1985/86. godine. U vrijeme rata u Bosni i Hercegovini, džamija je u znatnoj mjeri oštećena. Godine 1993. munara je dva puta direktno pogođena. Nakon rata, 1996. godine, izmijenjen je veći dio krovne građe i crijepa. Na zahtjev vjernika, 2001. godine, džamija je proširena i obezbijeđeno je novih 80–100 m2 prostora za obavljanje namaza. Stolarija je izmijenjena 2002. godine. Iste godine urađena je podna izolacija i izmijenjen pod. Kotlovnica je izgrađena 2003. godine i uvedeno je grijanje u džamiju i imamsku kuću. Također je izvršena i rekonstrukcija munare koja je dograđena za još 5-6 metara, izvršeno je pokrivanje kubeta bakrom, a vanjski zidovi su obloženi sedrom. Džamija je od 1953. godine imala i mekteb. Ova džamija ima i svoj vakuf. Do poslije Drugog svjetskog rata vakuf ove džamije posjedovao je 120 dunuma zemlje. Veći dio je nacionalizacijom, arondacijom ili eksproprijacijom oduzet vakufu. Pored džamije nalazi se i mezarje.

## Imami i hatibi 
Po sjećanju starijih mještana, a što je zabilježio Hasan ef. Mujkić, imami i hatibi ove džamije bilisu : hadži Ahmed ef. Zukan, Ibrahim ef. Arapčić (student El Azhera u Kairu), Salih ef. Patković, izvjesni Rahman ef. i Ragib ef., Hasan ef. Mujkić, Omer ef. Meštrovac, Mihnet ef. Mehmedović.

## Reference 
## Vanjski linkovi 
*  Islamske zajednice u Bosni i Hercegovini

Kategorija:Džamije u Vitezu
Kategorija:Arhitektura 1580-ih
Sufi Mehmed-paša

**Sufi Mehmed-paša** bio je četvrti bosanski namjesnik od 1590. do 1591. godine. Rodom je iz Bosne, po svoj prilici iz Banja Luke. Bio je krajnje pobožan, pa je stoga i dobio nadimak Sufi. S početka je bio u sviti Lala Mustafa-paše Sokolovića. Kasnije je bio namjesnik u nekoliko provincija osmanskog carstva, da bi 1590. godine bio imenovan bosanskim begler-begom. Nakon godinu dana premješten je u Erzerum, pa je poslije bio namjesnik Bagdada, Dijarbekira i Šama, gdje je čak dva puta bio begler-beg Anadolije. Umro je 1604. godine.

Njegov imenjak Sofi Mehmed-paša je bio Bosanski sandžak-beg od 1551. do 1553. godine, pa se u nekim spisima poistovječuje sa ovim Sufi Mehmed-pašom, mada se pouzdano zna da je ovaj drugi Sofi Mehmed-paša umro 1554. godine, tako da ne može biti da je to isti namjesnik.

## Reference 
Kategorija:Bosanski begler-begovi
Kategorija:Paše
Francis Picabia

**Francis Picabia** bio je francuski avangardni slikar, pisac, filmski stvaralac, izdavač časopisa, pjesnik i tipograf, blisko povezan s dadaizmom.

Kada se razmatraju mnogi stilovi u kojima je Picabia slikao, posmatrači su njegovu karijeru opisali kao "mijenjajuću" ili "kaleidoskopsku". Kasnije je nakratko bio povezan s nadrealizmom, ali će ubrzo okrenuti leđa umjetničkom establišmentu.

Vraćao se figurativnom pa opet apstraktnom slikarstvu. Izradio je dekoracije i kostime za balet "Relache" od E. Satiea.

## Reference 
Picabia, Francis
Kategorija:Rođeni 1878.
Kategorija:Umrli 1953.
Kategorija:Biografije, Pariz
Larry Bird

**Larry Joe Bird** bivši je američki košarkaš. S visinom 206&nbsp;cm igrao je na pozicijama krilnog centra i krilnog beka. Smatra se jednim od najboljih košarkaša u historiji.

## Karijera 
Iako je izabran na draftu 1978. kao šesti pik od Boston Celticsa, odlučio je završiti koledž, pa je u Celticse došao tek sljedeće godine. Čitavu karijeru ostao je u Celticsima, s kojima je osvojio tri titule prvaka NBA lige.

Triput je osvojio i nagradu za najkorisnijeg igrača lige, a osvojio je i nagradu za novajliju godine, dva puta bio je najkorisniji igrač NBA finala, 12 puta biran je za NBA-All-Star utakmicu. Osvojio je i zlatnu olimpijsku medalju u Barceloni 1992. kao član Dream Teama. Napustio je aktivno bavljenje košarkom zbog problema s leđima. Godine 1998. primljen je u Kuću slavnih.

Kao trener vodio je Indiana Pacerse od 1997. do 2000. i ima najbolji postotak uspješnosti od svih trenera Pacersa.

Jedina je osoba u historiji NBA lige koja je proglašena novajlijom godine, najkorisnijim igračem lige, finala i All-Star utakmice, trenerom godine i funkcionerom godine.

## Reference 
## Vanjski linkovi 
* Larry Bird u Kući slavnih 
* NBA legende – Larry Bird 

Kategorija:Rođeni 1956.
Kategorija:Živi ljudi
Kategorija:Biografije, West Baden (Indiana)
Kategorija:Američki košarkaši
Kategorija:Američki košarkaški treneri
Kategorija:Američki olimpijci
Kategorija:Kuća slavnih košarke
Kategorija:Košarkaši Boston Celticsa
Kategorija:Treneri Indiana Pacersa
Kategorija:Košarkaši na Olimpijskim igrama 1992.
Kategorija:Osvajači zlatne medalje na Olimpijskim igrama (SAD)
Mihalidži Ahmed-paša

**Mihalidži Ahmed-paša** bio je sedmi bosanski namjesnik. Rodom iz sela Mihalidž kod Burse. Odgojen je u carskom dvoru, a 1588. godine imenovan je namjesnikom na ostrvu Kipar, da bi nakon dvije godine bio imenovan namjesnikom Egipta. Na tom položaju je ostao do 1594. godine, kada je premješten u Bosnu. Dok je bio namjesnik Bosne, ratne operacije su vršene po Mađarskoj protiv Austrije. Sredinom juna, Ahmed-paša se sa Bošnjacima pridružio osmanskoj vojsci koja je 23. juna osvojila tvrđavu Tata ili današnju Tatabanju u Mađarskoj. Nakon toga osmanska vojska se uputila prema utvrdi Janik, koju su nakon 64 dana osvojili i to 18.09.1594. godine. Još iste godine, Mihalidži Ahmed-paša je imenovan namjesnikom Budima, dok je na njegovo mjesto doveden Husein-paša Boljanić. Kasnije je Mihalidži Ahmed-paša dogurao do drugog vezira ili zamjenika tadašnjeg velikog vezira Damad Ibrahim-paše Novošeherlije. Godine 1607. Mihalidži Ahmed-paša je umirovljen, da bi 1613. godine, dok je bio na putu prema Mekki umro. Sahranjen je kod svoje džamije koju je dao sagraditi pokraj Kučuk Karama.

## Reference 
*Biščević Vedad, "Bosanski namjesnici Osmanskog doba (1463-1878)" Sarajevo, 2006.
*Hadžihuseinović Salih Sidki Muvekit, "Povijest Bosne - I Knjiga" Sarajevo, 1999.

Kategorija:Bosna i Hercegovina u Osmanskom Carstvu
Kategorija:Paše
EUFOR

mini|200px|Simbol EUFOR-a
**EUFOR** ili **Snage Evropske unije** je naziv za vojsku u Bosni i Hercegovini koji nadgleda vojnu implementaciju Dejtonskog sporazuma. Također EUFOR je djelovao i u DR Kongo, Čadu i Centralnoafričkoj Republici. U Bosni i Hercegovini su naslijedili SFOR i IFOR. Zamjena SFOR-a sa EUFOR-om je, u najvećoj mjeri, bila samo promjena komandira: 80% svih trupa je ostalo na položajima. Zamijenili su NATO-ov SFOR 2. decembra 2004. godine

## Također pogledajte 
* Vojska Evropske unije

## Vanjski linkovi 
* Službena stranica EUFOR-a 
* http://consilium.europa.eu/cms3_fo/showPage.asp?id=1366&lang=de 
* https://web.archive.org/web/20061017050915/http://www.delmkd.ec.europa.eu/en/Concordia/ Misija u Makedoniji
* http://www.auswaertiges-amt.de/diplo/de/Aussenpolitik/RegionaleSchwerpunkte/Afrika/Kongo-Einsatz.html 

Kategorija:Vojna historija Bosne i Hercegovine
Kategorija:Multinacionalne jedinice i formacije
*
Kategorija:Organizacije osnovane 2004.
Cartoon Network

200p|mini|Logo Cartoon Network-a
mini|200p|Logo Cartoon Network-a 2006-2010
**Cartoon Network** je američka TV kuća osnovana od strane Turner Broadcasting-a. Primarna zadaća mu je emitovanje crtanih filmova. Originalni američki program krenuo je sa emitovanjem 1. oktobra 1992. emitujući Loone Tunes kao prve crtane filmove emitovane na tom kanalu. Od tad Cartoon Network je emitovo dosta drugih crtanih, kao što su: Dexter's Laboratory, Ed, Edd n' Eddy, The Powerpuff Girls i mnogo ostalih TV serija. Iako je Cartoon Network usmjeren na publiku dječijeg uzrasta, dosta odraslih također gleda ovaj TV program. Ove godine Cartoon Network će proslaviti svoj 15. rođendan.

## Historija 
## Program 
## Kritike 
## Također pogledajte 
* Spisak programa koje emituje Cartoon Network
* Spisak programa koje emituje Adult Swim
* Boomerang (TV stanica)
* Spisak programa koje emituje Boomerang
* Cartoon Network Video
* Cartoon Network širom svijeta
* Cartoon Network (Ujedinjeno Kraljevstvo)
* Cartoon Network (Australija)
* Cartoon Network Filipini
* Cartoon Network Japan
* Cartoon Network Universe: FusionFall

## Vanjski linkovi 
* Službena stranica 

Kategorija:Američke TV-stanice
Kategorija:TV-stanice osnovane 1992.
Tinja

**Tinja** je rijeka u sjevernoistočnom dijelu Bosne i Hercegovine sa tokom dužine 69&nbsp;km. Izvire ispod obronaka planine Majevice, te u svom toku prolazi kroz Srebrenik i Gradačac. Tinja se ulijeva u rijeku Savu u mjestu Gorice (kod Brčkog). Spada u drugu kategoriju rijeka zbog okolnih kanalizacija.

## Reference 
Kategorija:Rijeke u Bosni i Hercegovini
Henri de Toulouse-Lautrec

**Henri Marie Raymond de Toulouse-Lautrec-Monfa** bio je francuski slikar i grafičar.

Od djetinjstva je bio invalid, zakržljalih nogu usljed pada s konja, te, osuđen na nepokretnost, crta i slika najviše životinje. Od 1883. studirao je u Parizu, no na njega utječu impresionisti, pasteli Edgara Degasa i japanski višebojni drvorezi. U krugu boema na Montmartreu stalan je posjetitelj kavana, kabareta, cirkusa i javnih kuća. Opčinjen pokretom, crta likove konja, igrača, igračica i akrobata, ali njegov lucidan duh ispunjen gorčinom utječe da ih svojim oštrim potezima hvata u trenutku kada dobijaju neobičan, groteskni izgled.

Lautrec nas uvlači i u svijet žena iz javne kuće. U njihovim portretima naglašava ono što je lično u držanju ili plesu svake od njih. Crtajući taj svijet i polusvijet ostvaruje hroniku alkoholiziranoga, erotičnoga i morbidnog ambijenta pariskog *fin-de-sièclea*. Oko 1893. počinje rad na višebojnoj litografiji, izvodeći portrete i karikature, a posebno plakate (prva djela visoke likovne vrijednosti u ovoj struci), s figurama varijetetskih artista. Umro je u 37. godini rastrojen alkoholom i sifilisom.

Kategorija:Francuski slikari
Kategorija:Rođeni 1864.
Kategorija:Umrli 1901.
Kategorija:Slikari postimpresionizma
NBA 1982/1983.

**NBA sezona 1982-83** je bila 37. sezona NBA lige. 
	.
## Konačni poredak 
#### Istočna konferencija
| width="50%" valign="top" |
 
|}

#### Zapadna konferencija
| width="50%" valign="top" |

|}

*D - dobivene utakmice
*I - izgubljene utakmice
*% - omjer u procentima
*Z – zaostatak
***Š** – šampioni

## Reference 
Kategorija:NBA sezone
Fernand Léger

**Joseph Fernand Henri Léger** (4. februar 1881. – 17. august 1955.) bio je francuski slikar, kipar i filmski autor. U svojim ranim radovima razvio je ličnu varijantu kubizma, poznatu kao *tubizam*, koju je postepeno transformirao u figurativniji i populistički stil. Njegov smjelo pojednostavljen prikaz modernih tema doveo je do toga da se smatra pretečom pop-arta.

## Biografija 
Léger je rođen u Argentanu, u departmanu Orne, u regiji Donja Normandija, gdje se njegov otac bavio uzgojem stoke. U periodu od 1897. do 1899. godine Fernand Léger se školovao za arhitektu, a 1900. godine preselio se u Pariz, gdje se izdržavao radeći kao arhitektonski crtač.

Nakon odsluženja vojnog roka u Versaillesu, u departmanu Yvelines, tokom 1902–1903. godine, upisao je Školu dekorativnih umjetnosti, nakon što mu je odbijena prijava na Školu lijepih umjetnosti u Parizu. Ipak, pohađao je École des Beaux-Arts kao neslužbeni student, provodeći, kako je sam naveo, „tri prazne i beskorisne godine“ učeći kod Jean-Léona Gérômea i drugih profesora, dok je istovremeno pohađao nastavu na Akademiji Julian.

## Reference 
Léger, Fernand
Kategorija:Rođeni 1881.
Kategorija:Umrli 1955.
Steve Harris

**Steve Harris** (*Stephen Percy Harris*; 12. mart 1956. Leytonstone, London, UK) je basista i vođa Heavy metal grupe Iron Maiden.

Veoma mlad je osnovao bend 1975. zajedno sa Dave Murrayem, oni su jedini članovi koji su sa bendom od samog početka. Radio je kao arhitekonski crtač u East End u Londonu, ali napustio je taj posao osnivanje Iron Maiden-a. Tokom 70-ih, igrao je za mladi tim West Ham United-a. Talentovan je igrač nogometa, njegovi kolege iz benda kažu da ne svira bas da bi definitivno imao uspješnu karijeru kao profesionalni fudbaler.

Kategorija:Britanski muzičari
Kategorija:Iron Maiden
Kategorija:Basisti
Kategorija:Biografije, London
Kategorija:Rođeni 1956.
Kategorija:Britanski rok-muzičari
Kategorija:Živi ljudi
Glen Rice

**Glen Anthony Rice** bivši je američki košarkaš, koji je igrao u NBA ligi. S visinom od 203&nbsp;cm igrao je na poziciji krilnog beka.

## NBA karijera 
U NBA je došao 1989, kad ga je na NBA draftu kao 4. pik izabrao Miami Heat. U prvoj sezoni je imao prosjek od 13,6 poena po utakmici, dok je u narednih 5 prosjek bio 20 poena. Godine 1995. razmijenjen je u Charlotte Hornetse.

U novom klubu ostvario je prosjek od 23,5 poena po utakmici i triput zaredom biran je na All-Star utakmice. Godine 1997. izabran je za najkorisnijeg igrača All-Star utakmice. U sezoni 1996/97. predvodio je ligu po postotku šuta za tricu (47%).

Dvije godine kasnije prelazi u Los Angeles Lakerse, gdje sa Shaquilleom O'Nealom i Kobejem Bryantom čini udarni trojac u osvajanju titule NBA prvaka 2000. Igrao je još i za New York Knickse (2000-2001), Houston Rocketse (2001-2003) i Los Angeles Clipperse (2003-2004), da bi se 13. januara 2004. povukao iz košarke zbog problema s koljenom.

## Vanjski linkovi 
*Glen Rice na NBA.com

Kategorija:Biografije, Flint (Michigan)
Rice, Glen
Kategorija:Košarkaši Miami Heata
Kategorija:Košarkaši Charlotte Hornetsa
Kategorija:Košarkaši Los Angeles Lakersa
Kategorija:Košarkaši New York Knicksa
Kategorija:Košarkaši Houston Rocketsa
Kategorija:Košarkaši Los Angeles Clippersa
Kategorija:Rođeni 1967.
Kategorija:Živi ljudi
Grand Rapids

**Grand Rapids** je ime mjesta

u **Kanadi:**
* Grand Rapids (Kanada)

u **SAD:**
* Grand Rapids (Michigan)
* Grand Rapids (Minnesota)
* Grand Rapids (Ohio)
* Grand Rapids (Wisconsin)

### **Naziv željeznica** 
* Grand Rapids, Grand Haven i Muskegon željeznica
* Grand Rapids, Newaygo i Lake Shore željeznica
* Grand Rapids i Indiana željeznica
## Reference
Adrian Smith

**Adrian Frederick "H" Smith** (27. februar 1957. Hackneyu, London) je engleski gitarista, tekstopisac i jedan od trojice gitarista/tekstopisaca heavy metal grupe Iron Maiden.

Smith je odrastao u Londonu i zainteresovao se za rock muziku sa 15 godina. Ubrzo je sklopio prijateljstvo sa budućim gitaristom Iron Maidena, Daveom Murrayem, koji ga je inspirisao da počne svirati gitaru. Nakon što je napustio školu sa 16 godina, osnovao je bend Urchin, koji je vodio do njihovog raspada 1980. Pridružio se Iron Maidenu u novembru 1980, zamijenivši Dennisa Strattona. Nakon kratkotrajnog solo projekta pod nazivom ASAP, napustio je Iron Maiden 1990 i, nakon jednogodišnje pauze, osnovao bend The Untouchables koji je kasnije postao Psycho Motel. Godine 1997. Psycho Motel je stavljen na čekanje kada se Smith pridružio bendu bivšeg pjevača Iron Maidena Brucea Dickinsona. Smith i Dickinson su se obojica vratili u Iron Maiden 1999, nakon čega je bend postigao novi uspjeh. Tokom svog drugog mandata u Iron Maidenu, Smith je također vodio sporedne projekte Primal Rock Rebellion i Smith/Kotzen.

## Diskografija 
;Urchin
* "Black Leather Fantasy" (1977)
* "She's A Roller" (1977)
* *Urchin* (2004) – kompilacija

;Iron Maiden

* *Killers* (1981)
* *The Number of the Beast* (1982)
* *Piece of Mind* (1983)
* *Powerslave* (1984)
* *Somewhere in Time* (1986)
* *Seventh Son of a Seventh Son* (1988)
* *Brave New World* (2000)
* *Dance of Death* (2003)
* *A Matter of Life and Death* (2006)
* *The Final Frontier* (2010)
* *The Book of Souls* (2015)
**Senjutsu* (2021)

;A.S.A.P.
* *Silver and Gold* (1989)
;Psycho Motel
* *State of Mind* (1995)
* *Welcome to the World* (1997)

;Bruce Dickinson

* *Accident of Birth* (1997)
* *The Chemical Wedding* (1998)

;Primal Rock Rebellion
**Awoken Broken* (2012)

;Smith/Kotzen
* *Smith/Kotzen* (2021)
* *Black Light/White Noise* (2025)

;kao gost
* Earthshaker – *Earthshaker* (1983) – "Dark Angels (Animals)" (writing credits only)
* Obús – *El que más* (1984) – "Alguien" (writing credits only)
* Hear 'n Aid – "Stars" (1985)
* Iron Maiden – *Live at Donington* (1992) – "Running Free"
* Michael Kiske – *Instant Clarity* (1996) – "The Calling", "New Horizons", "Hunted"
* *Humanary Stew: A Tribute to Alice Cooper* (also released as: *Welcome to Nightmare: An All-Star Salute To Alice Cooper*) (1998) – "Black Widow"
* Dave Colwell – *Guitars, Beers & Tears* (2010) – Lead vocals on "Reach Out", lead vocals and lead guitar on "Make Up Your Mind"
* Kym Mazelle – *Destiny* (2010) – Writer, producer, guitar, bass and backing vocals on "My Shoes"
* *The Royal Philharmonic Orchestra Plays the Music of Rush* (2012) – "Red Barchetta"
* Celtic Pride – *Light Up The Sky* (2012) – solo gitare na "The Patriot"

## Reference
Kategorija:Britanski muzičari
Kategorija:Gitaristi
Kategorija:Biografije, London
Kategorija:Rođeni 1957.
Kategorija:Britanski rok-muzičari
Janick Gers

**Janick Robert Gers** rođen 27. januara 1957. u engleskom Hartlepoolu jedan je od trojice gitarista heavy metal benda Iron Maiden i tekstopisac za isti bend. Njegov otac, Boleslaw je bio oficir u poljskoj mornarici.

Gers je započeo svoju karijeru kao glavni gitarista novog vala britanskog hevi metal benda White Spirit—pojavivši se na njihovom debitantskom istoimenom albumu 1980. -- prije nego što je otišao 1981. da se pridruži Gillanu, zamijenivši Berniea Tormea u grupi koja je tada formirana -bivši vokal grupe Deep Purple Ian Gillan. Gersov prvi nastup sa Gillanom bio je na Top of the Pops-u, a Gers je snimio dva albuma sa bendom prije nego što je Ian Gillan raspustio grupu krajem 1982.

## Reference 
Kategorija:Britanski muzičari
Kategorija:Gitaristi
Kategorija:Biografije, Hartlepool
Kategorija:Rođeni 1957.
Kategorija:Britanski rok-muzičari
Kategorija:Živi ljudi
Blondie

**Blondie** (bos. *Plavuša*) je američka muzička grupa koja je formirana 1974. godine u New Yorku. Oni su bili popularni sa njihovim hitvima "Heart of Glass", "Call Me", "The Tide is High" itd.

Oni su jedno od jedinih grupa koja je završila i u Rock'n'Roll Hall of Fame, i Walk of Fame.

## Historija 
Formiranje grupe Blondie počelo je 1974. godine, kad su se sreli gitarista Chris Stein i pjevačica Debborah Harry "Debby". Mijenjali su svoje ime nekoliko puta. Jedno od bivših imena grupe bilo je i "New York Dolls". 1975. godine su promijenili ime u *Blondie* (eng. *Plavuša*).

Grupa je imala mnogo uspjeha, ali bio bi njihov treći snimak "Paralell Lines" (eng. *Paralelne linije*) gdje je nastao komercijalni uspjeh po prvi put. Na njemu su se nalazili hitovi "Heart of Glass", "Sunday Girl", "Hangin' on the Telephone" i "One Way or Another".

Za vrijeme 80ih, Debborah Harry je odlučila da krene na solo karjeru koja je malo bila uspješna, ali za vrijeme 80-ih su napisali druge pjesme "Call Me", "The Tide is High" i "Rapture", koja se kasnije ubacila u kombinaciju sa pjesmom The Doorsa "Riders on the Storm".

## Postava grupe 
U sadašnjoj postavi Blondie sviraju:

* Debborah Debby Harry - vokal
* Chris Stein - gitare
* Leigh Foxx - bas-gitara
* Clemmet Burke - bubnjevi
* Paul Canorama - akustična i električna gitara
* Jimmy Destri - klavijature

Bivši članovi su bili:

* Nigel Harrison- bas-gitara 1978-2002 godine
* Frank Infante - akustična i električna gitara 1978.-2002. godine
* Gary Valentino - bas-gitara 1974-1977 godine

## Diskografija 
* Blondie (1976) (Plavuša)
* Plastic Letters (1977) (Plastična Pisma)
* Parallel Lines (1978) (Paralelne Linije)
* Eat to the Beat (1980) (Jedi uz Ritam)
* Autoamerican (1982) (Autoamerikanka)
* No Exit (1986) (Nema Izlaza)
* LIVE (1999)
* The Curse of Blondie (2004) (Začarenje Plavuše)
* Panic of Girls (2011)
* Ghosts of Download (2014)
* Pollinator (2017)

Kategorija:Američke muzičke grupe
Nicko McBrain

**Michael Henry McBrain** (5. juni 1954. Hackney, London, UK) je bubnjar u Heavy metal bendu Iron Maiden. Nadimak 'Nicko' je iz Michaelovog djetinjstva, gdje se njegova najdraža plišana životinja zvala 'Nicholas the bear'. Zbog toga, njegovi roditelji su ga zvali 'Nicky'.

Kategorija:Britanski muzičari
Kategorija:Iron Maiden
Kategorija:Bubnjari
Kategorija:Biografije, London
Kategorija:Rođeni 1954.
Kategorija:Britanski rok-muzičari
Kategorija:Živi ljudi